2013թ. հոկտեմբերի 23-27-ը Երևանի քաղաքապետ Տարոն Մարգարյանի հրավերով պաշտոնական այցով Երևան է ժամանել Ֆրանսիայի Հանրապետության Մարսել քաղաքի սենատոր-քաղաքապետ Ժան Կլոդ Գոդենի գլխավորած պատվիրակությունը` երկկողմ համագործակցության հարցեր քննարկելու նպատակով։ Այցի ընթացքում ստորագրվել է համագործակցության համաձայնագիր Երևան և Մարսել քաղաքների միջև, համաձայնագրում ներառված բնագավառների պատասխանատուների հանդիպումներ ու բանակցություններ են տեղի ունեցել։ Համագործակցության համաձայնագրեր են ստորագրվել նաև Երևանի քաղաքապետարանի ենթակայությամբ գործող «Սուրբ Աստվածամայր» կլինիկայի և Մարսելի հանրային աջակցության կլինիկայի, ինչպես նաև Մարսելի Էս Ան Պրովանս համալսարանի և ՀՀ-ում Ֆրանսիական համալսարանի հիմնադրամի միջև։ Պաշտոնական այցով Երևանում գտնվող Ֆրանսիայի Հանրապետության Մարսել քաղաքի սենատոր-քաղաքապետ Ժան-Կլոդ Գոդենը, Երևանի քաղաքապետ Տ. Մարգարյանի ուղեկցությամբ, այցելել է Երևանի թիվ 52 հիմնական դպրոց, որտեղ եվրոպական GOSPEL ծրագրով կառուցվել է երեք մարզադաշտերից բաղկացած բազմաֆունկցիոնալ մարզահրապարակ։